CELEX: 52006PC0306
Language: el
Date: 2006-06-14
Title: Πρόταση Αποφασης του Συμβουλίου για την υπογραφή, εξ ονόματος της Ευρωπαϊκής Κοινότητας, της αλιευτικής συμφωνίας του Νοτίου Ινδικού Ωκεανού

Σημαντική ανακοίνωση νομικού περιεχομένου

|

52006PC0306

Πρόταση Αποφασης του Συμβουλίου για την υπογραφή, εξ ονόματος της Ευρωπαϊκής Κοινότητας, της αλιευτικής συμφωνίας του Νοτίου Ινδικού Ωκεανού  /* COM/2006/0306 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 14.6.2006COM(2006) 306 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Κοινότητας, της αλιευτικής συμφωνίας του Νοτίου Ινδικού Ωκεανού(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο 2000, τα αλιευτικά κράτη του Νοτίου Ινδικού Ωκεανού ανέλαβαν, μαζί με τον Οργανισμό Τροφίμων και Γεωργίας των Ηνωμένων Εθνών (FAO), την πρωτοβουλία να δρομολογήσουν τηδημιουργία νέου περιφερειακού αλιευτικού οργανισμού (αλιευτική συμφωνία Νοτίου Ινδικού Ωκεανού). Το Νοέμβριο του 2000, το Συμβούλιο ανέθεσε στην Επιτροπή να συμμετάσχει, εξ ονόματος της Κοινότητας, στις διαπραγματεύσεις της εν λόγω συμφωνίας.Στην πέμπτη διακυβερνητική διάσκεψη που οργανώθηκε στην Μομπάσα της Κένυας τον Απρίλιο του 2005, τα ενδιαφερόμενα μέρη κατέληξαν σε κατ’ αρχήν συμφωνία επί ενός σχεδίου. Έκτοτε, το εν λόγω κείμενο αναθεωρήθηκε από συντακτική ομάδα. Το τελικό κείμενο προβλέπεται να είναι διαθέσιμο κατά το πρώτο εξάμηνο του 2006 και θα διατεθεί στη συνέχεια για υπογραφή σε διπλωματική διάσκεψη που θα οργανωθεί αμέσως μετά.Η Ευρωπαϊκή Κοινότητα έχει αλιευτικά συμφέροντα στον Νότιο Ινδικό Ωκεανό και είναι επίσης και παράκτιο κράτος λόγω της Νήσου Ρεϋνιόν. Συνεπώς, η Κοινότητα είναι υποχρεωμένη, βάσει των όρων της Σύμβασης των Ηνωμένων Εθνών για το Δίκαιο της Θαλάσσης, να συνεργαστεί με τα άλλα ενδιαφερόμενα μέρη για τη διαχείριση και τη διατήρηση των πόρων της περιοχής.Η Κοινότητα συμμετείχε στην εν λόγω διαδικασία από την αρχή και διαδραμάτισε ενεργό και εποικοδομητικό ρόλο. Προήδρευσε της διακυβερνητικής διάσκεψης από το 2004 και διαδραμάτισε ενεργό ρόλο στη σύνταξη του σχεδίου της συμφωνίας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Ευρωπαϊκής Κοινότητας, της αλιευτικής συμφωνίας του Νοτίου Ινδικού ΩκεανούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψητη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 σε συνδυασμό με το άρθρο 300 παράγραφος 2 πρώτο εδάφιο, πρώτη φράση,την πρόταση της Επιτροπής[1],Εκτιμώντας τα ακόλουθα:(1) Η Κοινότητα είναι αρμόδια για τη θέσπιση μέτρων διατήρησης και διαχείρισης των αλιευτικών πόρων και για τη σύναψη συμφωνιών με άλλες χώρες ή διεθνείς οργανισμούς.(2) Η Κοινότητα είναι συμβαλλόμενο μέρος στη Σύμβαση των Ηνωμένων Εθνών για το Δίκαιο της Θαλάσσης, η οποία υποχρεώνει όλα τα μέλη της διεθνούς κοινότητας να συνεργάζονται για τη διατήρηση και διαχείριση των βιολογικών πόρων της θάλασσας.(3) Η Κοινότητα και τα κράτη μέλη της έχουν κυρώσει τη συμφωνία για την εφαρμογή των διατάξεων της Σύμβασης των Ηνωμένων Εθνών για το Δίκαιο της Θαλάσσης, της 10ης Δεκεμβρίου 1982, όσον αφορά τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων.(4) Η πέμπτη διακυβερνητική διάσκεψη των μερών που ενδιαφέρονται για τη μελλοντική αλιευτική συμφωνία του Νοτίου Ινδικού Ωκεανού υπέβαλλε σχέδιο συμφωνίας.(5) Η Κοινότητα αλιεύει ιχθυαποθέματα στην εν λόγω περιοχή και είναι προς το συμφέρον της Κοινότητας να διαδραματίσει αποτελεσματικό ρόλο στην εφαρμογή της συμφωνίας. Συνεπώς, είναι αναγκαία η υπογραφή της συμφωνίας.ΑΠΟΦΑΣΙΖΕΙ:Άρθρο 1Με την παρούσα , εγκρίνεται η υπογραφή της αλιευτικής συμφωνίας του Νοτίου Ινδικού Ωκεανού εξ ονόματος της Κοινότητας, με την επιφύλαξη της απόφασης του Συμβουλίου σχετικά με την σύναψη της εν λόγω συμφωνίας.Το κείμενο της συμφωνίας επισυνάπτεται.Άρθρο 2Ο Πρόεδρος του Συμβουλίου εξουσιοδοτείται με την παρούσα να ορίσει τα πρόσωπα που εξουσιοδοτούνται να υπογράψουν τη συμφωνία εξ ονόματος της Κοινότητας, με την επιφύλαξη της σύναψής της.Βρυξέλλες,Για το ΣυμβούλιοΟ Πρόεδρος [1] ΕΕ αριθ. C […] της […], σ. […].